CELEX: 62018TN0305
Language: fi
Date: 2018-05-16 00:00:00
Title: Asia T-305/18: Kanne 16.5.2018 –Klyuyev v. neuvosto

201806220471970572018/C 240/633052018TC24020180709FI01FIINFO_JUDICIAL20180516545411Asia T-305/18: Kanne 16.5.2018 –Klyuyev v. neuvosto
 ---documentbreak--- C2402018FI5410120180516FI0063541541Kanne 16.5.2018 –Klyuyev v. neuvosto
   (Asia T-305/18)2018/C 240/63Oikeudenkäyntikieli: englanti
      Asianosaiset
   
   
      Kantaja: Andriy Klyuyev (Donetsk, Ukraina) (edustajat: R. Kennelly, QC, J. Pobjoy, barrister, ja R.Gherson ja T. Garner, solicitors)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin kumoaa
   
            —
         
         
            Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 5.3.2018 annetun neuvoston päätöksen (YUTP) 2018/333 (EUVL 2018, L 63, s. 48) ja
         
      
            —
         
         
            Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 5.3.2018 annetun neuvoston täytäntöönpanoasetuksen (EU) 2018/326 (EUVL 2018, L 63, s. 5)
         
      siltä osin kuin kyseisiä toimenpiteitä sovelletaan kantajaan.
   
      Oikeudelliset perusteet ja pääasialliset perustelut
   
   Kantaja vetoaa kanteensa tueksi neljään kanneperusteeseen.
   
            1)
         
         
            Ensimmäinen kanneperuste, jonka mukaan neuvosto teki arviointivirheitä, kun se katsoi, että peruste kantajan mainitsemiseksi riidanalaisen päätöksen 1 artiklan 1 kohdassa ja 3 artiklan 1 kohdassa oli olemassa.
         
      
            2)
         
         
            Toinen kanneperuste, jonka mukaan kantajan SEU 6 artiklan, luettuna yhdessä SEU 2 ja SEU 3 artiklan kanssa, ja Euroopan unionin perusoikeuskirjan mukaisia oikeuksia on loukattu, kun neuvosto oletti, että kantajan kohtelussa Ukrainassa noudatettiin perustavanlaatuisia ihmisoikeuksia.
         
      
            3)
         
         
            Kolmas kanneperuste, jonka mukaan neuvosto loukkasi kantajan puolustautumisoikeuksia, oikeutta hyvään hallintoon ja tehokkaaseen oikeussuojaan.
         
      
            4)
         
         
            Neljäs kanneperuste, jonka mukaan neuvosto loukkasi kantajan omaisuudensuojaa ja mainetta perusteettomasti ja kohtuuttomasti.